Ribòus

Ribòus (Riboux en francés) es un vilatge de Provença situat dins lo departament de Var e dins la region de Provença-Aups-Còsta d'Azur. 

Situat dins l'oèst dau departament, Ribòus es un vilatge isolat dau pendís sud de la Santa Bauma. Joís d'un clima mediterranèu refrejat per l'altitud e fa partida dau Pargue Naturau Regionau de la Santa Bauma. L'abitat es dispersat lòng de l'unica rota que permet d'arribar o de sortir dau vilatge. L'existéncia de l'endrech es atestada per diferents documents que permèton de seguir l'evolucion de son toponim : villa Ribols en 984, in Tribols en 1057, Ribuls en 1087, Ribulus en 1096 e Ribols en 1150. Segon Ernèst Negre, son nom ven dau latin ripula ("riba pichona") au loc. plurau ripulis ("a lei pichonas ribas"). Segon lei recensaments realizats dempuei la Revolucion Francesa, lo vilatge foguèt totjorn pauc poblat amb un maximom demografic de 79 abitants en 1836. A partir deis ans 1860, la populacion demeniguèt en causa de l'exòdi rurau. Agantèt un minimom de 6 estatjants en 1982. Uei, la populacion es en aumentacion regulara (49 abitants en 2019), probablament en causa dau dinamisme dei comunas vesinas (pargue OK Corral de Cuja...). Pasmens, es totjorn menaçat per la desertificacion.

 Veire tanben 

 Comunas de Var
 OK Corral (Bocas de Ròse)
 Pargue Naturau Regionau de la Santa Bauma

Liames extèrnes

Nòtas

Categoria:Comuna de Var
Categoria:Comuna de Provença